CELEX: 32016D0701
Language: bg
Date: 2016-05-04 00:00:00
Title: Решение за изпълнение (ЕС) 2016/701 на Комисията от 4 май 2016 година за изменение на Решение 2007/453/ЕО във връзка със статуса по отношение на СЕГ на Франция (нотифицирано под номер С(2016) 2600) (Текст от значение за ЕИП)

11.5.2016   
            
            
               BG
            
            
               Официален вестник на Европейския съюз
            
            
               L 121/22
            
         РЕШЕНИЕ ЗА ИЗПЪЛНЕНИЕ (ЕС) 2016/701 НА КОМИСИЯТА
   от 4 май 2016 година
   за изменение на Решение 2007/453/ЕО във връзка със статуса по отношение на СЕГ на Франция
   
      
         (нотифицирано под номер С(2016) 2600)
      
   
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 999/2001 на Европейския парламент и на Съвета от 22 май 2001 г. относно определяне на правила за превенция, контрол и ликвидиране на някои трансмисивни спонгиформни енцефалопатии (1), и по-специално член 5, параграф 2, трета алинея от него,
   като има предвид, че:
   
               (1)
            
            
               С Регламент (ЕО) № 999/2001 се предвижда, че в зависимост от техния статус по отношение на спонгиформната енцефалопатия по говедата (СЕГ) държавите членки, третите държави или региони от тях („държави или региони“) се поставят в една от следните три категории: с нищожен риск от СЕГ, с контролиран риск от СЕГ и с неопределен риск от СЕГ.
            
         
               (2)
            
            
               В приложението към Решение 2007/453/ЕО на Комисията (2) се съдържа списък на държавите или регионите според техния статус по отношение на СЕГ.
            
         
               (3)
            
            
               Световната организация за здравеопазване на животните (OIE) играе водеща роля при категоризацията на държавите или регионите според риска от СЕГ.
            
         
               (4)
            
            
               На 26 май 2015 г. Общото събрание на OIE прие Резолюция № 21 за признаване на статуса на държавите членки по отношение на риска от СЕГ (3), с която на Франция се признава статус на държава „с нищожен риск от СЕГ“. На 4 август 2015 г. Решение 2007/453/ЕО бе изменено с Решение за изпълнение (ЕС) 2015/1356 на Комисията (4), за да бъде отразено в правото на ЕС, че Франция и други държави са със статус „с нищожен риск от СЕГ“.
            
         
               (5)
            
            
               На 24 март 2016 г. Франция уведоми Комисията, останалите държави членки и OIE за откриването на нейна територия на случай на класическа СЕГ при говедо, родено през април 2011 г.
            
         
               (6)
            
            
               В съответствие с член 11.4.3 от Здравния кодекс за сухоземните животни на OIE (5) едно от условията за предоставяне и запазване на статуса „с нищожен риск от СЕГ“ на дадена държава е, че ако е имало местен случай на класическа СЕГ в страната, всички местни случаи на класическа СЕГ трябва са били при животни, родени преди повече от 11 години. Поради това след уведомлението на Франция, с което бе потвърден случай на класическа СЕГ при петгодишно говедо, Научният комитет на OIE за болести по животните отмени, считано от 25 март 2016 г., статуса „с нищожен риск от СЕГ“ на Франция, признат с Резолюция № 21, и възстанови предишния ѝ статус на държава „с контролиран риск от СЕГ“.
            
         
               (7)
            
            
               За да бъде отразено това решение, списъкът на държавите, съдържащ се в приложението към Решение 2007/453/ЕО, следва да бъде изменен.
            
         
               (8)
            
            
               Поради това Решение 2007/453/ЕО следва да бъде съответно изменено.
            
         
               (9)
            
            
               Мерките, предвидени в настоящото решение, са в съответствие със становището на Постоянния комитет по растенията, животните, храните и фуражите,
            
         ПРИЕ НАСТОЯЩОТО РЕШЕНИЕ:
   Член 1
   Приложението към Решение 2007/453/ЕО се изменя, както следва:
   
               1)
            
            
               в част „А. Държави или региони с нищожен риск от СЕГ“ се заличава вписването „— Франция“;
            
         
               2)
            
            
               в част „В. Държави или региони с контролиран риск от СЕГ“ след „— Испания“ и преди „— Литва“ се вмъква вписването „— Франция“.
            
         Член 2
   Адресати на настоящото решение са държавите членки.
   
      Съставено в Брюксел на 4 май 2016 година.
      
         
            За Комисията
         
         Vytenis ANDRIUKAITIS
         
            Член на Комисията
         
      
   
   
      (1)  ОВ L 147, 31.5.2001 г., стр. 1.
   
      (2)  Решение 2007/453/ЕО на Комисията от 29 юни 2007 г. относно установяване статуса по отношение на СЕГ на държави членки, на трети държави или на региони от тях в съответствие с риска от поява на СЕГ (ОВ L 172, 30.6.2007 г., стр. 84).
   
      (3)  http://www.oie.int/fileadmin/Home/eng/Animal_Health_in_the_World/docs/pdf/2015_A_RESO_R21_BSE.pdf
   
      (4)  Решение за изпълнение (ЕС) 2015/1356 на Комисията от 4 август 2015 г. за изменение на Решение 2007/453/ЕО във връзка със статуса по отношение на СЕГ на Чешката република, Франция, Кипър, Лихтенщайн и Швейцария (ОВ L 209, 6.8.2015 г., стр. 5).
   
      (5)  http://www.oie.int/international-standard-setting/terrestrial-code/access-online/